Document ID: 31997D0252

31997D0252
L 101/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 март 1997 година
относно съставяне на временни списъци на предприятия от трети страни, от които държавите-членки разрешават вноса на мляко и млечни продукти за консумация от човека
(текст от значение за ЕИП )
(97/252/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за съставяне на временни списъци за преходен период, на предприятия от трети страни, от които държавите-членки са оправомощени да внасят определени продукти от животински произход, рибни продукти и живи двучерупчести мекотели (1), изменено с Решение 97/34/ЕО (2), и по-специално член 2, параграф 1 от него,
като има предвид, че Решение 95/340/ЕИО на Комисията (3), последно изменено с Решение 96/584/ЕО (4), съставя списък на трети страни, от които държавите-членки разрешават вноса на мляко и млечни продукти;
като има предвид, че здравното и ветеринарно сертифициране за внос на мляко и млечни продукти от страни, изброени в посочения списък, са установени с Решение 95/343/ЕИО на Комисията (5), последно изменено с Решение 97/115/ЕО (6);
като има предвид, че Комисията е получила от определени трети страни списъци на предприятия заедно с гаранции, че те изцяло отговарят на съответните здравни изисквания на Общността и че ако дадено предприятие не отговаря на въпросните изисквания, неговата експортна дейност към Европейската общност ще бъде спряна;
като има предвид, че Комисията не е могла да установи във всички заинтересовани трети страни съответствието на техните предприятия с общностните изисквания и валидността на гаранциите, представени от компетентните власти;
като има предвид, че за да предотврати прекъсването на търговията на мляко и млечни продукти с въпросните страни, е необходимо да им се даде допълнителен срок, през който държавите-членки ще могат да продължат да внасят мляко и млечни продукти от предприятия, които са признали; като има предвид, че през този допълнителен срок Комисията ще събира от заинтересованите страни гаранциите, необходими, за да могат да бъдат добавени към списъка в съответствие с процедурата, установена в Решение 95/408/ЕО;
като има предвид, че след изтичането на този период третите страни, които не са представили списъци на предприятия, съответстващи на общностните правила, няма да могат да изнасят мляко и млечни продукти в Общността;
като има предвид, че държавите-членки следователно ще са отговорни за това да се уверят, че предприятията, от които те внасят мляко и млечни продукти, отговарят на изискванията за производство и пускане на пазара, които не могат да бъдат по-малко строги от общностните изисквания;
като има предвид, че временни списъци на предприятия, произвеждащи мляко и млечни продукти, могат да бъдат съставени по отношение на определени страни;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Държавите-членки разрешават вноса на мляко и млечни продукти от предприятия, изброени в приложението по-долу.
2. До 1 юли 1997 г. държавите-членки могат да разрешават вноса на мляко и млечни продукти от предприятия от трети страни, различни от изброените в приложението по-долу.
3. Вносът на мляко и млечни продукти продължава да бъде подчинен на ветеринарните разпоредби на Общността, приети с други актове.
Член 2
Настоящото решение се прилага от 1 април 1997 г.
Член 3
Адресати на настоящото решение са държавите-членки.
Съставено в Брюксел на 25 март 1997 година.

Labels: 17
5
0
3
6